
PARLAMENTUL ROMÂNIEI

CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice


	                          Bucureşti, 18.02.2025             
        Nr.4c-5/60



Către
BIROUL PERMANENT AL CAMEREI DEPUTAŢILOR

În conformitate cu prevederile Regulamentului Camerei Deputaților, republicat, vă înaintăm, alăturat, raportul asupra proiectului de Lege pentru modificarea art.293 alin.(2) din Legea îmbunătăţirilor funciare nr.138/2004, transmis spre dezbatere în fond, Comisiei pentru agricultură, silvicultură, industrie alimentară și servicii specifice, prin adresa nr. PLx.433/2022 din 29 iunie 2022.
PREŞEDINTE,

Ionel CIUNT

PARLAMENTUL ROMÂNIEI

CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice

Bucureşti, 18.02.2025 

Nr.4c-5/60


RAPORT

asupra proiectului de Lege pentru modificarea art.293 alin.(2) din Legea îmbunătăţirilor funciare nr.138/2004
(PLx.433/2022)

În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, cu dezbatere în fond, cu proiectul de Lege pentru modificarea art.293 alin.(2) din Legea îmbunătăţirilor funciare nr.138/2004, transmis cu adresa nr. PLx.433/2022 și înregistrat la Comisia pentru agricultură, silvicultură, industrie alimentară şi servicii specifice sub nr. 4c-5/415/30.06.2022. 
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Senatul, în calitate de primă Cameră sesizată, a adoptat proiectul de lege în ședința din 27 iunie 2022.

Consiliul Legislativ, cu avizul nr.582/23.05.2022, a avizat favorabil propunerea legislativă, cu observații și propuneri.

Proiectul de lege are ca obiect de reglementare modificarea şi completarea Legii nr.138/2004, în sensul acordării proprietarilor de amenajări locale de îmbunătăţiri funciare, persoane fizice sau juridice care nu sunt constituite în Organizaţii ale utilizatorilor de apă pentru irigaţii, fără a avea acces la infrastructura principală de îmbunătăţiri funciare aparţinând domeniului public sau privat al statului, a unor drepturi similare cu cele oferite Organizaţiilor utilizatorilor de apă, fiind evidenţiat, în special, dreptul de a beneficia de finanţare publică nerambursabilă pentru proiecte de dezvoltare rurală de investiţii pentru înfiinţarea/reabilitarea/modernizarea şi/sau exploatarea amenajărilor locale de irigaţii.

În conformitate cu prevederile art.62 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a examinat proiectul de lege în şedinţa din data de 18 februarie 2025.
Membrii Comisiei pentru agricultură, silvicultură, industrie alimentară și servicii specifice au fost prezenți la lucrări conform listei de prezență.

La lucrările şedinţei a participat, în calitate de invitat, în conformitate cu prevederile art. 57 din Regulamentul Camerei Deputaţilor, republicat, domnul Cristian-Mihael LEONOV, Subsecretar de Stat în cadrul Ministerului Agriculturii şi Dezvoltării Rurale.
În urma examinării proiectului de lege şi a opiniilor exprimate, membrii comisiei pentru agricultură au hotărât, cu unanimitate de voturi, să propună plenului Camerei Deputaţilor, un raport de adoptare a proiectului de Lege pentru modificarea art.293 alin.(2) din Legea îmbunătăţirilor funciare nr.138/2004, în forma adoptată de Senat.

Prin obiectul de reglementare şi conţinutul său, proiectul de lege face parte din categoria legilor ordinare.

 PREŞEDINTE,



         SECRETAR,

  Ionel CIUNT


        
        Ion SAMOILĂ
Consilier parlamentar, 
Mirela Dumitrescu

